59.

I overensstemmelse med de overslag, som Parlamentet har vedtaget: a) opfordrer Præsidiet til at arbejde på at finde en teknisk løsning, der kan gøre det muligt for medlemmerne at udøve deres stemmeret, mens de er på barselsorlov, forældreorlov eller sygeorlov b) gentager sin opfordring til at sikre en gennemsigtig beslutningsproces for så vidt angår bygningspolitik; tilslutter sig derfor ikke den nuværende praksis med at foretage en opsamlingsoverførsel ved årets udgang med henblik på at bidrage til igangværende byggeprojekter, som på systematisk vis foretages i de samme kapitler, afsnit og ofte på præcis de samme budgetposter; mener, at bygningspolitikken bør finansieres på en gennemsigtig måde via de budgetposter, der er afsat hertil c) minder det om sin anmodning til Præsidiet om at træffe foranstaltninger med henblik på fuld tilpasning af godtgørelsessatserne for tjenesterejser mellem Parlamentets tre arbejdssteder mellem tjenestemænd, øvrige ansatte og akkrediterede parlamentariske assistenter fra 1. januar 2020 d) opfordrer igen Formandskonferencen og Præsidiet til at revidere gennemførelsesbestemmelserne for delegationers virksomhed og rejser uden for Den Europæiske Union; understreger det forhold, at en sådan revision bør tage højde for muligheden for, at akkrediterede parlamentariske assistenter på visse betingelser ledsager medlemmerne på Parlamentets officielle delegationsrejser og tjenesterejser e) anmoder generalsekretæren om hurtigt at forelægge gennemførelsesbestemmelserne for at sikre de akkrediterede parlamentariske assistenters vedtægtsbestemte rettigheder med henblik på at undgå vilkårlig fortolkning og de nuværende uligheder, som forhindrer dem i at arbejde fuldt ud som angivet i medlemmernes og assistenternes statutter f) anmoder om fuldstændig gennemførelse af de foranstaltninger, som Parlamentet henstillede til i sin beslutning af 26. oktober 2017 om bekæmpelse af seksuel chikane og seksuelle overgreb i EU (8),nemlig gennemførelsen af uddannelse i bekæmpelse af chikane for alle ansatte og medlemmer, ekstern revision af de to eksisterende udvalg om bekæmpelse af chikane samt en omstrukturering med henblik på at samle disse to udvalg til ét enkelt uafhængigt udvalg med deltagelse af læger og jurister som permanente medlemmer; anmoder om yderligere støtte til dækning af udgifter til yderligere personale, der har kompetence til at behandle sager om chikane i Parlamentet, og som samler personale med speciale inden for medicin, psykologi, jura og forvaltning af menneskelige ressourcer i en særlig enhed, og til dækning af de juridiske udgifter og udgifter til lægebehandling til ofre for chikane i overensstemmelse med artikel 24 i personalevedtægten g) gentager sin anmodning til generalsekretæren om at få forelagt detaljerede overslag og en oversigt over fordelingen af omkostninger i forbindelse med det forberedende tekniske arbejde for så vidt angår renoveringen af SPAAK-Bygningen, som er projekteret til at udgøre 12,4 mio. EUR h) gentager sin opfordring til at gøre øget brug af videokonferencer og andre teknologier med henblik på at beskytte miljøet og spare ressourcer, navnlig ved at nedbringe de ansattes tjenesterejser mellem de tre arbejdssteder;